Noh einige eher durchschnittlichere Joohr isch mit em Helmut Benthaus e bekannti Greessi zem FC Basel koh. Mitti 60er Johr het er als SpiilerDreener agiert, drnoo au no als Dreener. In dere Zyt het sich dr FCB e grosse Name gmacht: insgesamt siibe Mool het dr FCB vo denn ah bis 1980 dr Schwizer Maischtertitel gholt. Die erfolgriichschti Phase isch drbi aafangs 70er Johr gsi, wo dr FCB in 5 Johr viermool Maischter worden isch.